Henna Kalinainen

Henna Maarit Kalinainen (s. 16. toukokuuta 1989 Iisalmi) on suomalainen julkisuuden henkilö.Milla Leinonen, Henna Kalinainen täytti 33 vuotta - sai kumppaniltaan mieluisen lahjan: "Nyt on mama tyytyväinen" Seiska 17.5.2022, viitattu 2.5.2024Niko Ranta, Henna Kalinaisen pahoinpitelytuomio lieveni hovioikeudessa – aiheutti veriset vammat keittiöveitsellä Ilta-Sanomat 13.9.2019, viitattu 2.5.2024Ismo Puljujärvi, Yhdet aamukaljat muuttivat Henna Kalinaisen elämän: "Se alkoholin määrä mitä join viikossa oli älytön" Iltalehti 16.9.2021, viitattu 2.5.2024 Kalinainen on koulutukseltaan merkonomi ja on työskennellyt myyntialalla. Hän muutti lapsena vanhempineen Keravalle ja asettui sittemmin Helsinkiin.Kaisa Paastela, "Mulla on varmaan Suomen kuuluisimmat kilot" – Henna Kalinainen, 32, kertoo saamastaan törkypalautteesta ja antaa reality-​ohjelmiin pyrkiville nuorille tärkeän neuvon Helsingin Uutiset 1.10.2021, viitattu 2.5.2024Jenna Lempinen, Henna Kalinainen ajautui rajuun bileputkeen ja huomasi pian painavansa yli sata kiloa – kertoo avoimesti alkoholinhuuruisista kuukausistaan Ilta-Sanomat 5.8.2020, viitattu 2.5.2024 Alun perin Kalinainen tuli julkisuuteen Seiskan uutisoitua lokakuussa 2008 hänen suhteestaan jalkapalloilija Mikael Forsselliin, joka silloin oli toisessa parisuhteessa.Hilla Ojala, Muistatko nämä kohut? Näin Henna Kalinainen nousi julkisuuteen - häät BB-talossa, jalkapalloilijan salarakas Seiska 2.8.2023, viitattu 2.5.2024 Hän poseerasi myös Iltalehden Iltatyttönä ja toimi samoihin aikoihin Super Girls -tanssiryhmässä.Anna Hopi, Muistatko BB-talossa naimisiin menneen Henna Kalinaisen? Avautuu podcastissa ulkonäköpaineista: ”Taistelen sen kanssa, miltä haluan näyttää” Iltalehti 21.5.2019, viitattu 2.5.2024 Vuonna 2008 Kalinainen osallistui Big Brotherin silloiselle tuotantokaudelle. Seuraavana vuonna hän palasi Big Brotheriin katsojien suosikkina. Tuolloin hän meni ohjelmaan osallistumisen aikana naimisiin Antti Kurhisen kanssa.BB-Henna ja Antti solmivat avioliiton railakkaissa merkeissä - katso kuvat MTV Uutiset 21.11.2009, viitattu 2.5.2024 Avioliitto päättyi eroon vuonna 2010. Kalinainen osallistui 2010-luvulla muun muassa tositelevisiosarjoihin Maatilan prinsessa ja Viidakon tähtöset. Vuonna 2020 hän osallistui ohjelmaan Olet mitä syöt. Hän käsitteli siinä aiempia elämänhallinnan ongelmiaan ja epäterveellisiä elämäntapojaan. Kalinainen kiitti elämäntapamuutoksestaan Pippa Laukkaa. Hän meni kihloihin uuden miesystävänsä kanssa helmikuussa 2020. Pariskunnalle syntyi yhteinen tytär tammikuussa 2021. Kalinainen pääsi yhtenä neljästä julkkisäidistä esiintymään televisiosarjaan Gossip Moms Suomi. Hän on juontanut Vilma Karjalaisen kanssa podcastia Mamma mia. Hän on lisäksi esiintynyt muun muassa Niko Saarisen podcastissa Nikotellen. Vuonna 2021 Kalinainen kertoi nuorempana tekemiensä kauneusleikkausten johtuneen koulukiusaamisesta ja itsetunto-ongelmista. Hän on kertonut sairastaneensa keskivaikeaa masennusta.Katariina Karjalainen, Henna Kalinainen oli päättänyt vetäytyä julkisuudesta ja sanoi jo kerran ei Olet mitä syöt -ohjelmalle – pää kääntyi lopulta: "Aika rajamailla on menty terveyden kannalta" MTV Uutiset 2.9.2020, viitattu 2.5.2024 Kalinainen on mukana kilpailijana Farmi Suomi -televisio-ohjelmassa, joka kuvataan Pieksämäellä elokuussa 2024.Tässä ovat Farmi-kilpailijat – Mukana Ylen kohujuontaja, Ari Koivunen ja Henna Kalinainen == Rikostuomiot == Helsingin hovioikeus tuomitsi Kalinaisen syyskuussa 2019 vuoden ehdolliseen vankeusrangaistukseen pahoinpitelystä. Aiemmin Helsingin käräjäoikeus oli langettanut törkeästä pahoinpitelystä vuoden ja kymmenen kuukauden ehdollisen tuomion, mutta hovioikeus piti pahoinpitelyä rajatapauksena pahoinpitelyn ja törkeän pahoinpitelyn välillä, mikä johti tuomion lieventämiseen. Kalinainen oli pahoinpidellyt silloisen miesystävänsä keittiöveitsellä kotonaan Helsingissä heinäkuussa 2016. Maaliskuussa 2024 Helsingin käräjäoikeus tuomitsi Kalinaisen sakkorangaistukseen vahingonteosta, joka oli tehty 9. heinäkuuta 2023 helsinkiläisessä Lepakkomies-baarissa.Juulia Hakulinen, Henna Kalinainen tuomittiin rikoksesta – kylvi tuhoa helsinkiläisbaarissa Ilta-Sanomat 5.3.2024, viitattu 2.5.2024 == Lähteet == == Aiheesta muualla == * Luokka:Suomalaiset julkisuuden henkilöt Luokka:Vuonna 1989 syntyneet Luokka:Elävät henkilöt Luokka:Big Brother Suomi